cyanic-selkie/wikianc huggingface dataset:
Suurlemoen
'n Suurlemoen is 'n sitrusvrug met 'n suur smaak wat veroorsaak word deur sitroensuur wat ook aanwesig is in alle ander sitrus.
Die suurlemoenboom (Citrus limon) is 'n klein immergroen boom inheems aan Asië wat ellipsoïdale geel vrugte dra. Die vrugte word gebruik vir kulinêre en nie-kookdoeleindes oor die hele wêreld, hoofsaaklik vir sy sap, al word die pulp en skil ook gebruik in kook en gebak. Die sap van 'n suurlemoen bevat ongeveer 5% tot 6% sitroensuur, wat aan suurlemoene hul suur smaak gee. Die kenmerkende suur smaak van suurlemoensap maak dit 'n belangrike bestanddeel in kos en drankies soos limonade en kwas.
Ander gebruike
Uit die skil van die suurlemoen word deur persing of stoomdistillasie 'n essensiële olie berei wat baie gebruik word in parfuum, waaronder eau de cologne, ander skoonheidsmiddels en in limonades en lekkergoed.
Salvelinus
Spesie
Die volgende spesie kom in Suid-Afrika voor:
Pierre Coetzer
Professionele boksloopbaan
Vervolgens het Coetzer teen Frank Bruno van Londen, Engeland geveg. Die skeidsregter het die stryd in die agtste ronde beëindig en Bruno is met 'n tegniese uitklophou bekroon. Sy finale loopbaangeveg was teen George Foreman; hy is kortstondig platgeslaan in die vierde rondte, maar het uiteindelik verloor met 'n tegniese uitklophou, toe hy weer platgeslaan is in die agtste rondte.
Bromley Cawood
Bromley Cawood is 'n Suid-Afrikaanse rolprentregisseur.
Boise
Historiese distrikte het nogtans bewaar gebly en is, net soos die res van die sakekern, voetganger- en fietsvriendelik. 'n Netwerk van fietsrylane maak van fietse selfs een van die gewildste vervoermiddels. 'n Groen gordel, die Boise River Greenbelt, strek oor 'n afstand van 25 myl langs die Boise-rivier en is binne loopafstand van die middestad geleë.
Ian Smith
Familie en vroeë lewe
Ian Smith het in die ekonomie studeer aan die Rhodes-universiteit in Suid-Afrika. Tydens die Tweede Wêreldoorlog was hy 'n vlieënier in die Britse Lugmag (RAF) en veg in Italië en Duitsland. Op 4 Oktober 1943 word hy ernstig beseer in 'n vliegongeluk (die een helfte van sy gesig se gelaatstrekke funksioneer daarna nie meer optimaal nie, wat sy starre gelaatsuitdrukking verklaar).
AFI's 100 Years... 100 Movies
Die aankondiging van die lys is deur Jodie Foster gemaak.
Ian Smith
Familie en vroeë lewe
Ná die Tweede Wêreldoorlog studeer hy opnuut aan die Rhodes-universiteit en behaal 'n graad in ekonomie in 1948. Hy het 'n plaas in Selukwe gekoop. In dieselfde jaar trou hy met Janet Watt.
Boise
Ekonomie
J.R. Simplot Company, 'n belangrike rolspeler in die internasionale landbou- en voedselbedryf met belange in 'n sestigtal lande en meer as 11 000 werknemers in diens (van wie sowat 2 000 in Boise werksaam is), het sy hoofkwartier in Boise. Die onderneming, wat sy wortels in plattelandse Suid-Idaho het, is deur J.R. "Jack" Simplot gevestig wat sy loopbaan in die bedryf in 1923 op die jong ouderdom van 14 in Declo begin het. Simplot, soos die onderneming dikwels kortweg genoem word, word vandag deur 'n hoë graad van vertikale integrasie gekenmerk.
Ian Smith
Toename van interne en eksterne druk
Smith onderhandel 'n "binnelandse skikking" met sommige kleiner swart politieke partye gedurende 1978. Hiervolgens sou die blanke minderheid se politieke posisie verseker word deur een derde van die parlementêre setels, een kwart van die kabinet en beheer van die polisie, leër, staatsdiens en regstelsel.
Die oorlog tussen die regering en insurgente het egter voortgeduur. Sanksies word nie opgehef nie en diplomatieke erkenning word nie aan die nuwe regering toegestaan nie. Die Britse regering oortuig alle partye om by die Lancaster Huis onder die voorsitterskap van Lord Carrington in September 1979 te vergader ten einde 'n skikking uit te werk. Een aspek wat Smith wel reggekry het in terme van die Lancaster Huis ooreenkoms was 'n onderneming dat geen vorm van gedwonge grondhervorming sou plaasvind vir ten minste 10 jaar na onafhanklikheid nie. Sodoende was die onmiddellike posisie van die blanke kommersiële boere beskerm. Die ooreenkoms het ook onvoorwaardelike immuniteit aan alle deelnemers aan die UDI en die Bosoorlog verleen.
Orania
Wetlike raamwerk
Hoewel Orania binne die grense van die Thembelihle Plaaslike Munisipaliteit se gebied lê, is Orania in administratiewe opsig geen deel van die Thembelihle Munisipaliteit nie. Orania het sy eie munisipale struktuur in die vorm van die Orania Verteenwoordigende Raad, wat gebaseer is op die Oorgangswet op Plaaslike Regering van 1993, terwyl al die ander munisipaliteite gebaseer is op die Wet op Munisipale Strukture van 1998. Orania het so beheer oor sy eie munisipale administrasie. Thembelihle lewer geen dienste (soos riool, paaie en vullisverwydering) in Orania nie. Ook hef Thembelihle geen belasting in Orania nie (ander staatsbelastings word gewoon gehef). Hierdie wetlike raamwerk is in 2000 neergelê toe 'n ooreenkoms tussen die Kabinet van Suid-Afrika, die Noord-Kaapse regering en die Orania Verteenwoordigende Raad bereik is oor 'n voorlopige status vir Orania. Hierdie ooreenkoms is bevestig deur 'n uitspraak van die Noord-Kaapse Hooggeregshof.
Vingerplant
Eienskappe
duimnael|links|170px|Die vrugte van die vingerplant. Dit is ’n immergroen struik wat sowat 3 tot 6 meter hoog word. Die stewige stamme het min takke. Die groot blare kom in ’n spiraalpatroon voor en word 20 tot 50 cm breed. Dit het 7 tot 9 breë lobbe en lyk soos die vingers aan ’n menslike hand, vandaar die Afrikaanse naam. Die blomme is klein en wit en kom voor in die laat herfs tot vroeë winter, gevolg deur klein, swart vrugte.
Orania
Eksterne betrekkings
Op 14 September 2010 het President Zuma die toegesegde besoek aan Orania afgelê en 'n vergadering met stigter Carel Boshoff, sy seun, Orania burgemeester Carel Boshoff IV en ander gemeenskapsleiers gehou. Na afloop van die vergadering het Zuma behuisingsprojekte en verskeie landbouprojekte in Orania besoek.
Ekonomie en landbou
Orania se toerisme-industrie toon vinnige ontwikkeling sedert die voltooiing van 'n luukse rivierspa en 'n boetiekhotel in 2009. Orania Toere, Orania se eerste geregistreerde toeroperateur is ook van stapel gestuur in 2009. In 2010 het op die dorp dertien onafhanklike aanbieders van oornagverblyf getel. Dit sluit in twee karavaanparke, selfsorgwoonstelle, kamers, 'n hotel en gastehuise. Tussen Oktober 2012 tot Februarie 2013 het meer as 2 000 vakansiegangers die dorp besoek.
In Orania voer mense uit dele van die samelewing hul eie handearbeid uit. Plaaslike Afrikaners doen ook ongeskoolde werk soos tuinmaak en vullisverwydering. Die vinnige groei tussen 2010 en 2014 het gelei tot die konstruksie van nuwe kommersiële ontwikkelings en 'n stygende aantal jongvolwasse nuwe inwoners. Dit het egter ook veroorsaak dat die inkomsteverskille tussen die inwoners toeneem. Die gemiddelde loon in Orania was in 2007 ongeveer R4 000 per maand, wat relatief laag is vir wit Suid-Afrikaanse standaarde. Die gebrek aan goedkoop swart arbeid beteken dat lewenskoste in Orania twee keer so hoog is as in die res van Suid-Afrika; en ook dat ongeskoolde werkers skaars is. In 2009 het 14% van die bevolking hul eie besighede gehad.
In April 2004 het Orania sy eie monetêre stelsel, die Ora, bekend gestel. Die stelsel is gebaseer op die idee van geskenkbewyse. Orania se plaaslike bank, die OSK Koöperatiewe Bank (OSK soos in Orania Spaar en Krediet) is in beheer van hierdie inisiatief. Die OSK Koöperatiewe Bank is die grootste gemeenskapsbank van Suid-Afrika. Orania het sy eie tjekboek sedert 2007. Die gebruik van die Ora as betaalmetode het ook die effek dat diefstal ontmoedig word aangesien die Ora slegs binne Orania gebruik kan word. In 2011 was Oras ter waarde van ongeveer R580 000 in sirkulasie. In 2017 was dit R3,8 miljoen. Nuwe note word elke drie jaar gedruk om die ou note te vervang vanweë gebruikskade. Die F-reeks is in April 2017 bekend gestel. In 2017 word die digitale variant van die Ora, die e-Ora, as kripto-geldeenheid bekendgestel.
Kultuur en ontspanning
Orania het 'n gelukbringer met die naam van Klein Reus, 'n klein seuntjie wat sy moue oprol. Dit is die simbool wat gebruik word vir die dorp se vlag, sy geldeenheid, merktekens en goedere. Tradisionele kulturele aktiwiteite soos volkspele en speletjies soos jukskei word bevorder binne die gemeenskap. Tipiese Karoo-kos soos skaapkop is deel van die plaaslike kulinêre erfenis. Die dorp het ook 'n rugbyspan, die Orania Rebelle, wat sy wedstryde in die Griekwaland-Wesrugbyunie speel.
Basiese onderwys
Die CVO-skool, gestig in Januarie 1993, gebruik konvensionele onderrigmetodes. In 2014 was daar 225 leerlinge ingeskryf, waarvan enkeles uit naburige dorpe. Sedert 2014 is daar gebou aan 'n gesamentlike tegniese sentrum vir die CVO-skool en die nuutgestigte Bo-Karoo Opleidingsentrum. Die Bo-Karoo Opleidingsentrum het ongeveer R8 miljoen gekos en is befonds deur Solidariteit Helpende Hand. Die tegniese sentrum is in 2016 geopen. Die Volkskool gebruik egter onkonvensionele onderrigmetodes in die vorm van 'n selfgedrewe onderrigstelsel, waar leerlinge self hul eie weekrooster kan bepaal. Die Volkskool is gestig in Junie 1991, met Julian Visser as eerste skoolhoof. Die Volkskool bied ook afstandsleer aan.
Afrikanerpersepsie
Die Afrikaanse sanger Steyn Fourie is 'n ondersteuner van Orania en het onlangs 'n liedjie oor die dorp geskryf.
Dactylia australis
Die spons behoort tot die genus Dactylia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1889 deur Lendenfeld.
Austin-Bergstrom Internasionale Lughawe
Landvervoer
Die Capital Metropolitan Transportation Authority (CapMetro) bedryf "Airport Flyer" busdienste na en van die Universiteit van Texas hoofkampus, en stop in die middestad van Austin.
Ron Hickman
Workmate
Sy versoek om 'n lisensie vir die produk wat hy ontwikkel het, is verwerp deur verskeie maatskappye, waaronder Stanley Works wat nie 'n groot mark daarvoor kon voorsien nie. Hickman het die Workmate-bankies self aan professionele bouers by handelskoue vertoon tot Black & Decker in 1973 ooreengekom het om dit te begin vervaardig. Hickman het net 3% ontvang op die verkope van die WorkMate maar teen 1981 is 10 miljoen banke verkoop en teen 2011 meer as 100 miljoen. Hickman moes sy patent verskeie kere verdedig teen vervaardigers wat probeer het om die Workmate te kopieer.
Persoonlike lewe
Hy het by beide Ford en Lotus gewerk, maar dit was sy eie uitvinding, die Workmate, wat hom toegelaat het om 'n ryk man af te tree van die geld wat Black & Decker hom betaal het van die verkope van die Workmate-bankies.
Waratahs (Superrugbyspan)
Professionele era
1998 was ’n beter seisoen vir die Waratahs nadat hulle ses wedstryde gewen het en sesde op die punteleer geëindig het. In 1999 het die Waratahs egter teruggesak na die agtste plek op die punteleër nadat hulle slegs vier wedstryde kon wen. Hulle het effens verswak vir die volgende seisoen en het in 2000 vyf wedstryde gewen maar kon slegs negende eindig. In 2001 het hulle weer slegs vyf wedstryde gewen maar hierdie keer het hulle weer opgeskuif na die agtste plek op die punteleër.
In 2003 het die Waratahs weer teruggesak na die middel van die punteleër en hulle het sesde geëindig. Die volgende seisoen (2004) het belowend begin met drie agtereenvolgende seges. Hulle kon egter vir die res van die seisoen nog net twee wedstryde wen en het uiteindelik agtste geëindig. In daardie jaar het die afrigter, Ewen McKenzie, die toer aan die einde van die seisoen ingestel en die Waratahs het na Argentinië gereis. In 2005 het die Waratahs hul beste seisoen tot dusver gehad nadat hulle tweede op die punteleër geëindig het en weer deurgedring het na die uitspeelrondes. Hierdie keer het hulle Bulls in die haldeindstryd in Sydney met 23 - 13 geklop. Hulle het teen die Crusaders in die eindstryd te staan gekom en het die wedstryd met 35 - 25 geklop.
Jackson, Mississippi
Jackson is die hoofstad en grootste stad van die deelstaat van Mississippi. Dit het 'n bevolking van 172 638 en 576 382 in die metropolitaanse gebied in 2013 gehad. Jackson is in 1822 gestig en na Andrew Jackson, die sewende president van die Verenigde State, genoem.
Waratahs (Superrugbyspan)
Tuisstadion
In 2009 het die Waratahs ’n multi-miljoendollar kontrak geteken met die ANZ-stadion wat beteken dat hulle ten minste een wedstryd per seisoen in die stadion in Sydney Olimpiese Park moet speel tot 2015. Al die Waratahs se tuiseindstryde word ook op die ANZ-stadion gespeel.
Endemie (ekologie)
Endemies in biologie en ekologie beteken eksklusief inheems aan 'n plek of biota. Dit is in kontras met 'n aantal ander terme wat "nie inheems" beteken (soos eksoties, indringer, ingevoer, genaturaliseer, nie-inheems). Let daarop dat dit ook onderskei word van inheems: 'n Endemiese spesie is uniek aan daardie plek of omgewing, en word nie natuurlik gevind op enige ander plek ter wêreld nie, terwyl 'n inheemse spesie nie uniek is nie, omdat dit ook inheems aan ander liggings is.
Uitsterwing
Definisie
Die uitsterwing van een spesie kan ook ’n kettingreaksie tot gevolg hê wat kan lei tot die uitsterwing van ander spesies. Dit kom veral voor waar ’n spesie ’n buitengewoon groot invloed op sy omgewing het.
Panke
Vir Bernau bei Berlin verwys reeds 14de eeuse dokumente na die rivier. Die vestinggragte van dié middeleeuse Brandenburgse stad is met Pankewater gevloed. Bernau se bekende swartbier is eweneens van Pankewater gebrou.
Victoriakruis
Sedert 1990 het Australië, Nieu-Seeland en Kanada hulle eie weergawes van die VC begin. As gevolg hiervan word die Victoriakruis soms die "Britse Victoriakruis" of die "Imperiale Victoriakruis" genoem.
Streep-rower
Die Streep-rower (Brycinus lateralis) is 'n varswater vis wat voorkom in die Zambezi-, Kunene-, Okavango- en Buziriviere. Die vis kom ook voor in die opvanggebied van St. Luciameer in KwaZulu-Natal. In Engels staan die vis bekend as die Striped robber.
Tsjetsjnies
Skryfstelsels
Verskeie inskripsies in die Georgiese alfabet is in die bergagtige dele van Tsjetsjnië gevind, maar almal was nie in Tsjetsjnies nie. Later is ’n Arabiese skryfstelsel ontwikkel wat onder meer in 1910, 1920 en 1922 hersien is. Terselfdertyd is ’n alfabet ontwikkel met Cyrilliese, Latynse en Georgiese letters wat vir akademiese doeleindes gebruik is. In 1911 is dit ook hersien, maar dit het nooit onder die Tsjetsjniërs self gewild geword nie.
Dactylia clavata
Dactylia clavata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Greta Garbo
Nadat Greta Garbo rolle in 27 rolprente vertolk het, het sy in 1941 afgetree en daarna 'n teruggetrokke lewe gevoer.
Colonial Pipeline-kuberaanval
Agtergrond
Die Colonial Pipeline vervoer petrol, diesel en vliegtuigbrandstof vanaf Texas tot so ver as New York. Ongeveer 45% van alle brandstof wat aan die Ooskus verbruik word, kom via die pypleidingstelsel. Die aanval kom te midde van toenemende kommer oor die kwesbaarheid van infrastruktuur vir kuberaanvalle na verskeie opspraakwekkende aanvalle, insluitend die SolarWinds-kuberaanval van 2020 wat verskeie regeringsinstansies getref het, waaronder die Pentagon, die tesourie-departement, die staatsdepartement en die departement van binnelandse veiligheid.
Visvang
Visse kan in 'n rivier, dam, of see gevang word. Visse kan vanaf die kant of vanaf 'n boot gevang word.
Polaris
Gebaseer op die meting van die Hipparcos-astrometrie-satelliet is Polaris na raming sowat 434 ligjare van die Aarde af. Dit is ’n veelvoudige ster en bestaan uit die hoofster, α UMi A, twee kleiner metgeselle, α UMi B en α UMi Ab, en twee verafgeleë metgeselle, α UMi C en α UMi D.
Safran
Safran is 'n groot Franse industriële en tegnologiese groep wat internasionaal op die gebied van lugvaart, ruimte en verdediging teenwoordig is. Dit is in 2005 gestig tydens die samesmelting tussen Snecma en Sagem. Sedert September 2011 is dit op die CAC 40 genoteer.
Geelsug
Dinamiese geelsug word gekenmerk deur te veel gewone bilirubien in die bloed, terwyl daar by meganiese geelsug te veel saamgestelde bilirubien in die bloed is. Die galkleurstof word saam met die gal in die derm uitgestort as 'n reaksie op die teenwoordigheid van voedsel. Deur bakterieë, wat altyd in groot getaIIe in die derm voorkom, word die saamgestelde bilirubien gereduseer tot urobiliogeen. Daaruit ontstaan weer mesobilirubinogeen en sterkobilinogeen. 'n Deel van die sterkobilinogeen word weer deur die dermwand in die poortaarstelsel opgeneem, waar dit of direk met die gal uitgeskei word of tot bilirubien geoksideer word. 'n Derde moontlikheid is dat sterkobilinogeen afgeskei word in die bloedvate wat uitmond in die onderste holaar en dan deur die niere uitgeskei word. Hierdie prosesse geskied gelyktydig in die liggaam. Die voedselreste en dooie bakterieë word laer af in die derm volledig met sterkobilinogeen gemeng, waaraan die kleur van die ontlasting toe te skryf is. Die kleurlose uro- en sterkobilinogeen word gereduseer tot 'n oranjebruin gekleurde urobilien en sterkobilien. Die siklus van die galkleurstof (derm-poortaar-Iewer-derm) word die interohepatiese kringloop (enteron="derm", hepar="lewer") genoem. In hierdie siklus kan 'n aantal afwykings voorkom wat verantwoordelik is vir verskillende soorte geelsug.
Rachel DiPillo
Rachel DiPillo (gebore 26 Januarie 1991) is 'n Amerikaanse aktrise. Sy is bekend vir haar rolle in die rolprent Hello, My Name Is Frank (2014) en in die televisiereeks Chicago Med (2015).
Duitse deelname aan die Amerikaanse Onafhanklikheidsoorlog
Britse geallieerdes
Hoe meer die gedagtes van die Verligting aanklank gevind het, hoe meer het die gedwonge werwing en verhuur van soldate gedurende die oorlog kritiek uitgelok. Dié houding is deur die Amerikaners gou as argument in hul eie oorlogspropaganda gebruik.
Dactylia crispata
Die spons behoort tot die genus Dactylia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1814 deur Lamarck.
Gereformeerde kerk Wapadrant
Die gemeente het ’n perseel van 4,4 hektaar aangekoop wat ’n lidmaat, P. van der Zee, teen ’n billike prys bekom het. Die statige woonhuis op die perseel in Sunriseweg, Olympus, is behou as kantoor en vergaderplek, ’n Aangeboude woonstel dien as administratiewe kantore. Die kerkgebou is ontwerp deur die argitek Jan Meijer, ’n lidmaat van die gemeente.
Buiteboordmotor
Fynstelling
Neutrale trim Trim in Trim uit
Krabat (2008)
Verhaal
In die tyd van die Dertigjarige Oorlog (1618-1648) word die 14-jarige wees Krabat 'n leerjonge in 'n meul naby Schwarzkollm in die Lausitz. Hy besef vinnig dat sy meester hier 'n "swart skool" bedryf waarin hy en sy elf metgeselle 'n opleiding in swart toorkuns ontvang. Elke jaar moet een leerjonge sy lewe opoffer sodat dié van die meester verleng kan word. Die enigste redding vir Krabat en sy metgeselle sal die liefde van 'n meisie wees.
Ontstaan
Die wêreldpremière het op 7 September 2008 by die Internasionale Toronto-filmfees plaasgevind. Die Duitse première was op 23 September 2008 in die historiese bioskoop Lichtburg Essen. Die fliek het vanaf 9 Oktober in Duitse rolprentteaters begin draai.
Die rolprent Krabat is die tweede verfilming van die onderwerp. In 1975 is die legende volgens Jurij Brežan se roman onder die titel Die schwarze Mühle en onder regie van Celino Blauweiß vir die Oos-Duitse uitsaaikorporasie Fernsehen der DDR verfilm. Daarnaas is 'n animasierolprent, Krabat, as Tsjeggies-Duitse koproduksie onder regie van Karel Zeman in 1977 vervaardig, wat op Otfried Preußler se roman gebaseer is.
Platwurm
Lintwurms
Elke keer wanneer ontlasting plaasvind, verlaat 'n aantal ryp segmente die liggaam. Hulle val na 'n tyd uitmekaar en sodoende kom die eiers vry. Een van die bekendste spesies waarvoor die mens as eindgasheer optree, is die beeslintwurm (Taeniarhynchus saginatus), wat ook as die ongewapende lintwurm bekend staan omdat dit slegs oor suiers beskik. Die seshakige larwe (onkosfeer) kom in 'n eier voor en ontwikkel in 'n bees of ander herkouer tot 'n blaaswurm.
Indien beesvleis nie goed gaar gemaak is voordat dit geëet word nie, kan infeksie van blaaswurm opgedoen word. Ook die varklintwurm (Taenia solium), of wat ook bekend staan as die gewapende lintwurm van wee die krans van hakke op sy kop, parasiteer op die mens. Verder kan die mens ook as tussengasheer optree. Die blaaswurm kan in so 'n geval 'n veel groter gevaar inhou as die volwasse wurm, aangesien dit veral die oë en senuweeweefsel binnedring.
Gereformeerde kerk Durban
Die Gereformeerde kerk Durban was ’n gemeente van die Gereformeerde Kerke in Suid-Afrika in die gelyknamige stad in KwaZulu-Natal wie se laaste erediens en daarmee saam die laaste Nagmaal op 3 November 2019 gehou is. Dié diens is gelei deur ds. Herman Coetzee van die Gereformeerde kerk Amanzimtoti.
Einde Julie 1922 tot 11 April 1930
Nog voor die einde van die jaar 1926 is daar reeds begin kollekteer vir die Boufonds. Soos wat dit die geval in die volgende fase van die gemeente se geskiedenis sou wees, moes hulle in hierdie vroeë jare kort-kort 'n saal soek waarin hulle leesdienste kon hou. Na die YMCA-saal 'n ruk lank gebruik is, moes 'n ander saal gesoek word, en dié keuse het op die Noorweegse saal geval wat teen £3 per maand gehuur is. Van Maart tot Oktober 1926 was hierdie saal saans nie tot hul beskikking nie en moes hulle klaarkom met een leesdiens per Sondag, dog daarna kon die dienste saans daar hervat word. In Julie 1928 is die huur van die saal verhoog tot £5 per maand en daarom het hulle na die Alexandrasaal verskuif. Hierdie saal was egter nie geskik nie en ná ses maande (Augustus 1929) bevind die gemeente hulle weer in die YMCA-saal.
Stigting van Dorkasvereniging
“Na afloop der Godsdienstoefening op Zondag, 29 September 1929, werd door de Zusters der Gereformeerde Kerk onder leiding van den heer H. Grüne, ouderling der Gemeente, besloten een Dorcasvereeniging op te richten. Als leden gaven zich op: mevv. Campbell, Coetsee, Cooks, Kempff, Hettie Kruger, Anna Pelser, Roos, Le Roux en Rijksen". Die meeste van hierdie susters sou diep spore in die sustersvereniging trap: mev. A. Coetsee was jare lank die moedige voorsitster; mev. Anna Pelser was met die halfeeufeesviering in 'n leidende hoedanigheid doenig in die gemeente Noord-Durban, en ook mev. J.C. (Hettie) Kruger, mev. (Bettie) Roos en ou tannie Cooks het ’n leidende rol gespeel.
'n Bouperseel
Op 4 Januarie 1940 word berig dat die stadsraad die aansoek finaal goedgekeur het, dat die perseel eersdaags opgeveil sou word en dat daar aan sekere voorwaardes voldoen sou moes word, soos onder meer ’n kerkgebou van minstens £750 moes binne twee jaar ná aankoop opgerig word, maar as dit nie kon gebeur nie, sou die stadsraad op die gemeente se versoek bereid wees om uitstel te verleen. Nog voor einde Maart 1940 het die destydse kassier, oudl. J.J. van der Walt (dooplidmaat gewees met stigting van die gemeente) die tjek (£400) vir die perseel na die stadsraad gestuur.
Intussen het die kerkraad – met die oog op die veranderde omstandighede deur die oorlog veroorsaak – besluit om voorlopig af te sien van die bou (of aankoop) van 'n pastorie. Die predikant en sy gesin moes dus maar nog in die woonstel in Innesweg bly woon. Op 28 Februarie 1941 besluit die kerkraad egter om so gou moontlik 'n pastorie te koop en die boufondsgeld vir hierdie doel te gebruik. In hierdie stadium was die uitslag van die oorlog baie beslis in die weegskaal en dus ook die toekoms van die muntstelsel. Op aanbeveling van die Pastoriekommissie besluit die kerkraad op 4 April 1941 om, met die goedkeuring van die gemeente, die huis geleë te McDonaldweg 346 aan te koop teen ongeveer R3 250, om hiervoor 'n maksimum van R2000 by die boufonds te leen teen dieselfde rentekoers (3,5%) wat dit toentertyd verdien het en om 'n Pastoriefonds te stig. Dis dan ook so deurgevoer.
Tydperk van ds. H.F.V. Krüger (1942–'45)
links|300px|duimnael|Ds. H.V.F. Kruger, van 1942 tot 1945 die derde leraar, en sy vrou.
Kerkbou
duimnael|250px|regs|Ds. [[Herculaas Kruger|H.F.V. Kruger lê op 9 Junie 1945 die eerste kerk se hoeksteen.]]
Ook meld die kommissie dat alles gereed is en dat aansoek maar aan die boukontroleur deurgestuur kan word. Op 6 Maart 1943 verneem die kerkraad dat die boukontroleur nie in daardie stadium 'n permit vir die bou van 'n kerk kon toestaan nie. Dr. Krüger meld dat die minister van arbeid in 'n persoonlik onderhoud aan hom gesê het dat, as toestande nie versleg nie, die gemeente die aansoek om 'n boupermit later moes herhaal. Min het die gemeente toe geweet dat hulle twee volle jare lank sou moes pleit voor ons die boupermit eindelik sou bekom. Op 4 April 1943 word die kerkbou-aangeleentheid voor die gemeente gelê. Op voorstel van brs. Hermanus Kruger en Jaap Buys besluit die gemeente om kerk te begin bou sodra die nodige boupermit uitgereik word. Verder word die kerkraad versoek om 'n skema van afbetaling op te stel. 'n Week later (11 April) word van kerkraadsweë die volgende persone as boukommissie benoem: ds. Krüger, oudle. J.L. Delport, Sarel Schutte, C.G. (Sarel) Venter, H.B. Kruger (oom Hendrik, oorlede 1945) en S.L.C. van der Walt. En die volgende is deur die gemeente bygevoeg: brs. Jaap Buys en Hermanus M. Kruger. Hierdie kommissie kry ook magtiging om die nodige lening te sluit sodra oorgegaan sou word tot kerkbou.
Intussen is die boukommissie van April 1943 aangevul met brs. C.M. du Plooy (oom Corneels) en C.J. (Sareltjie) Smith in die plek van br. Sarel Schutte wat vertrek het en br. H.B. Kruger wat pas oorlede is. Hierdie program is blitssnel uitgevoer: op 24 April 1945 is die tender van Turnbull en De Swardt (R9 140) aangeneem, en op 9 Junie is die hoeksteen reeds gelê. Aangesien prof. Du Toit nie kon kom nie, is ds. H.F.V. Krüger gevra om die hoeksteenlegging self waar te neem. Ds. A. S. E. Yssel van Reddersburg het die redevoering waargeneem. Dit was vir die gemeente aandoenlike oomblikke toe die volgende geskrif – tesame met 'n agttal ander items – in die hoeksteen weggelê is:
Die Pastorie
Aangesien die pastorie by McDonaldweg 346 ongesond was en boonop heelwat opknapping sou moes ondergaan, is op 6 Junie 1943 besluit om dit te verkoop en 'n ander te koop. In die hele Durban kon geen geskikte huurhuis gevind word nie. In 'n ommesientjie is 'n koper vir die pastorie gevind en is 'n huis, Teignmouthweg 85, aangekoop. Ook hierdie verkoop van die pastorie was nie sonder teëspoed nie: ons het benoude oomblikke beleef toe die koper kop uitgetrek het nadat alle dokumente reeds onderteken was. Die gemeente het egter gou 'n ander koper gekry. Op 8 Julie 1944 besluit die kerkraad om 'n begin te maak met die opbou van 'n pastorieskuld-delgingsfonds, en om mee te begin is die aandkollekte vir dié doel afgesonder.
Nuwe Kerkgebou
Die gemeente was dit eens met al die aanbevelings en het die kerkraad opdrag gegee om so gou moontlik te begin met die deurvoering van die voorgestelde bouprogram. Ds. P. J. de Klerk het sy herinneringe aan die daaropvolgende gebeure as volg opgeteken: " Mnr. Dykstra het vir ons die spesifikasie opgestel van 'n verbeterde plan en dit aan ons geskenk vir (£50). Maar toe begin die moeilikheid van vooraf aan. Ons het daaraan al gewoond geraak, nl. dat mens niks in hierdie lewe sonder stryd kan verkry nie. Met 'n besoek aan Durban het die argitek tot die gevolgtrekking gekom dat die plan nie inpas by die hoë kerkgebou wat reeds daar staan nie en daarom moes die nuwe kerk nader aan die straat gebou word as die oue. Ons wou graag bouer gehad het dat gehad het dat die ou kerkgebou gesloop moes word sodat ons tegelykertyd 'n nuwe kerk en saal kon bou wat 'n eenheid vorm en wat ook verder van die straat af geleë sou wees om die geraas te verminder. Maar hier-van wou die Kerkraad nie hoor nie."
Die Jongeliedevereniging (JV)
duimnael|regs|330px|Die bestuur van die Natalia-jeugklub, omstreeks 1950. Op 19 Oktober 1927 is die Jongeliedevereniging gestig en hoewel dit al baie skraal en moeilike tye beleef het, het dit minstens tot en met die gemeente se halfeeufees bestaan. Met die jare bevat die notules van die kerkraad af en toe 'n pleidooi dat daar meer aandag aan die jong mense van die gemeente geskenk word. So het ds. P.J. de Klerk op 11 Junie 1948 'n ernstige beroep op die kerkraad gedoen om die jong mense aan te moedig om die funksies van die JV in groter getalle by te woon, want die jong mense word 'n probleem. Hierop is die volgende Aksiekomitee gevorm om die belange van die jongmense te bevorder: brs J. Pretorius, A.L. Venter, H.B. Kruger, J.C. Kruger, B. Venter, P. du Plooy en C. du Plessis.
Die Natalia-jeugklub was 'n niekerklike organisasie wat daarop gemik was om die Afrikaanssprekende jong mense van Durban byeen te bring in 'n vereniging wat deur en deur op Christelik–Nasionale grondslag staan; trouens, dit was die enigste onveranderbare klousule in die grondwet. Die doelstellings van die klub was: (1) Die saamsnoering van alle jong mense om mekaar beter te leer ken en gesellig met mekaar te verkeer. (2) Bevordering van ontspanning en van goedgekeurde aspekte van vryetydsbesteding en van liggaamlike gesondheid. (3) Om die verstandelike ontwikkeling en sedelike peil te bevorder deur voorlesings, rolprente, besprekings–onderwerpe, debatte, ens. (4) Om die sosiale en godsdienstige lewe te verryk deur sosiale kontakte, musiek, kunsbelewing studiekringe, sang, drama, ens.
Afstigting van die noordelike gebied
Op sy vergadering van 17 Oktober besluit die kerkraad dat daar op 23 November 1952 tot afstigting oorgegaan sa1 word. Dit het dan ook so gebeur en totdat ds. (later dr.) E.J.G. Norval vroeg in 1953 hier bevestig is, het die twee gemeentes gesamentlik dienste gehou in die Durbanse kerkgebou.
Aan die stadsraad is geskrywe en op 21 Junie 1947 behandel die kerkraad hulle antwoord waarin 'n perseel, ongeveer 'n half akker groot, die gemeente te koop aangebied is. Die kerkraad was ten gunste hiervan en op 29 Junie keur die gemeente dit ook goed. Die perseel is aangekoop. Teen 1954 het dit duidelik begin word dat Woodlands nie 'n gewilde woonbuurt vir lidmate was nie; daarom besluit die kerkraad op 26 Maart 1954 om die perseel maar weer aan die stadsraad terug te verkoop. Voor die koop afgehandel is, het die kerkraad dit gekanselleer aangesien die Baptistekerk gevra het dat die verkoop van die perseel ses maande lank uitgestel word. Toe daardie voorgenome transaksie deur die mat geval het, is besluit om liewer 'n huis te bou (25 Julie 1957). Hierdie voorneme is ook nie deurgevoer nie, en op 24 Maart 1961 besluit die kerkraad om die perseel aan die stadsraad te verkoop.
Die Suidkus
Op 29 April 1951 behandel die kerkraad 'n versoek van die lidmate van Margate om 'n perseel aldaar aan te koop. Op hierdie saak word ingegaan en op 8 Augustus 1952 word daar verneem dat daar wel 'n perseel beskikbaar is vir £750. Hierop word die saak, volgens gewone prosedure, na die finansiële kommissie verwys. Op dieselfde vergadering van 8 Augustus besluit die kerkraad om die Suidkus tot 'n wyksgemeente te verklaar en dat dit bekend sal staan as die wyksgemeente Port Shepstone. Die mate waarin die ontwikkeling aan die Suidkus ooreenstem met dié aan die Noordkus is opvallend: Albei gebiede is verklaar as wyksgemeentes; by albei word die dorp wat aanvanklik as middelpunt gedien het, later vervang deur 'n dorp verder suidwaarts geleë: Mtubatuba deur Empangeni en Port Shepstone deur Margate.
Meerdere bediening of afstigting
Vir Durban was daar nou net een oplossing: die gemeente moes in twee aparte gemeentes ingedeel word. Op 17 Maart 1967 word die besluit van 18 Oktober 1963 om 'n tweede predikant te beroep herroep, want die kerkraad was toe al druk besig om die moontlikheid van 'n verdeling van die gemeente te ondersoek.
Die parkeerterrein en persele vir Jeugsentrum en ouetehuis
Aangesien die perseel wat langs die noordelike grens van die kerkeiendom geleë is en wat tot aan Francoisweg strek, baie waardevol sou wees vir die gemeente se toekomstige bedrywighede, het die kerkraad die gedagte om dit van die stadsraad te bekom nooit laat vaar nie. Op 14 Augustus 1953 kry die skriba opdrag om by die stadsraad uit te vind aan watter verkoopsvoorwaardes hierdie strook grond onderhewig is. Hieruit het geen verwikkelinge gevloei nie en daarom kry die skriba op 18 Februarie 1955 weer die opdrag om 'n skrywe aan die stadsraad te rig en te meld dat die perseel benodig word vir 'n tehuis vir jongmense. Die stadsraad het egter bly weier om perseel te verkoop.
In die loop van die jare 1964 en 1965 het die gedagte hom na vore gedring om twee tehuise op te rig: een vir jongmense en een vir bejaardes. Tussen die twee gebouekomplekse sou 'n gemeenskaplike eetsaal gebou word. Hiervoor sou die onlangs verkreë perseel onvoldoende wees; daarom het die kerkraad hom gewend tot die twee eiendomme direk agter die kerk geleë. Op 14 Oktober 1965 meld die finansiële kommissie in sy verslag dat die een erf (met ’n huis daarop) reeds aangekoop is vir R11 900. Op die ander een is 'n opsie geneem. Op 15 Oktober bekragtig die kerkraad hierdie aankoop en dra dit verder aan die finansiële kommissie op om die geld te vind waarmee die perseel langs die kerk afbetaal kan word. Verder besluit die kerkraad om aan te sluit by die Gereformeerde Stigting vir die Versorging van die Oues van Dae en die Jeug, en dat ds. P. J. de Klerk en brs. J. C. Snyman en Johann Buijs ons verteenwoordigers op die bestuur van die Stigting sal wees.
Mooi Hawens
Die ouetehuiskommissie het nie op hom laat wag nie, en twee maande later was die planne reeds in die hande van die stadsraad. Ongelukkig moes die kerkraad op 18 Februarie 1966 verneem dat die stadsraad die bou van 'n ouetehuis agter die kerk afgekeur het. Brs. Johann Buys, Gawie Heystek, Sydney Brooks en J. Vorster is benoem om die saak weer met die stadsraad te bespreek.
Tydperk van ds. A. Le R. du Plooy (1970–'75)
Op Sondag 22 Februarie het hulle hul intreepreke gelewer. Aangesien die vorige predikant en sendingleraar elkeen sy eie pastorie besit het, moes die kerkraad nou naarstiglik soek na geskikte wonings vir di. Du Plooy en Van Rensburg. 'n Pastorie is betreklik gou in Westville aangekoop vir ds. Van Rensburg, maar ds. Du Plooy moes geruime tyd wag voor hy die pastorie te Carrington Heights kon betrek.
Afstigting van verre Suidkus
Die verre Suidkus is in 1952 tot wyksgemeente verklaar en van toe af is Nagmaal kwartaalliks daar bedien. Dit was steeds die amptelike reëling toe ds. A. De R. du Plooy hier bevestig is. Vanaf die heel eerste vergadering ná ds. Du Plooy se bevestiging hier geniet die verre Suidkus die besonderse aandag van die kerkraad: op 9 Februarie 1970 is besluit dat die predikant een erediens per maand op Margate sal hou; op 20 Maart 1970 dat die bevestiging van nuwe kerkraadslede vir die betrokke wyke voortaan ook op Margate sou geskied.
Dactylia illawarra
Dactylia illawarra is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Dactylia imitans
Die spons behoort tot die genus Dactylia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1886 deur Lendenfeld.
Pêrel
Die weekdier reageer op die prikkel of irritasie deur skulpmateriaal daaromheen af te skei, wat 'n verdikking veroorsaak en in ŉ tempo van 0,3 tot 0,6 mm per jaar tot 'n pêrel uitgroei. Indien die proses in die sagte liggaam van die weekdier plaasvind, word ŉ sogenaamde vrye pêrel gevorm. In die geval dring 'n klein parasitiese wurm die mantel of omhulsel van die diertjie binne - die pêrel wat daaromheen gevorm word, staan soms as die "wurm se kis" bekend. 'n Pêrel kan ook teen die binnewand van die skulp vorm en die soort word skulp- of blasiepêrels genoem. Wanneer dit van die skulpwand losgemaak word, is dit aan die een kant beskadig en word dus meestal in borsspelde gebruik.
Gekweekte en imitasie (nagemaakte) pêrels
Nagemaakte of imitasiepêrels is daarenteen heeltemal sinteties en word van plastiek- of glaskrale gemaak, wat met pêrelekstrak (wat uit visskubbe verkry word) geverf word. Dit is 'n belangrike bedryf op die Spaanse eiland Majorka.
Hurricanes (Superrugbyspan)
1998–2002
Na die 1997-seisoen kon die Hurricanes eers weer in 2003 tot die uitspeelrondes vorder. Ten spyte hiervan was hulle deurentyds bekend vir die aanvallende aard van hulle spel met die All Blacks Tana Umaga en Christian Cullen aan die spits van sake. Die span kon nie daarin slaag om konsekwente goeie vertonings te lewer nie.
Nuwe era: 2003–huidig
Cooper, met bystand van die nuut-aangestelde kaptein Tana Umaga, het gehelp om die inkonsekwente Hurricanes in een van die top spanne in die kompetisie te omvorm. In 2003 het ’n nuwe era vir die Hurricanes aangebreek toe hulle na die halfeindronde deurgerding het na ’n goeie vertoning van sewe seges in ’n ry in die middel van die seisoen. In daardie seisoen het Ma’a Nonu na vore getree en hy en Umaga het goed saamgespeel as senterpaar. Nonuhet ses drieë gedruk en is uiteindelik beloon met ’n plek in die All Black-span.
Huidige span
Hurricanes 2016 Superrugbyspan
Pêrelvlieg
Verteenwoordigers
Die larwes van die lentepêrelvlieg (familie Nemouridae) leef in klein sanderige stroompies, terwyl die van die familie Leuctridae, wat hulle vlerke na die gedaantewisseling langs die kante van hulle lywe laat afhang, in bergstroompies hou. By sommige spesies van die klein winterpêrelvlieg (familie Capniidae) is die vlerke van die mannetjies onderontwikkel. Die reusepêrelvlieg (famliie Pteronarcidae) wyk van ander families af wat hulle grootte betref: die spesie Pteronarcys dorsata het 'n spanwydte van 6 cm. Die volwasse insekte van die familie eet nie en is slegs in die nag aktief.
Beverly Sanders
Beverly Sanders (gebore 2 September 1940) is 'n Amerikaanse aktrise. Sy is bekend vir haar rolle in die rolprent ...and justice for all. (1979) en in die televisiereekse Lotsa Luck (1973), Mork & Mindy (1978), en CBS Summer Playhouse (1987).
Dactylia radix
Dactylia radix is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Dactylia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1888 deur Lendenfeld.
Boot
Jagte
Baie soorte vaartuie word jagte genoem. Die bekendste is die seiljagte wat in binnelandse en kus­waters aangetref word. Die grootte wissel van jolle tot vaartuie so groot soos hierdie prag­tige skoener.
Ford Bantam
Geskiedenis
Die Bantam is suksesvol verkoop as 'n kompakte, geharde kommersiële voertuig, sowel as 'n vry-georiënteerde privaatvoertuig. Ford het die Bantam in 2011 gestaak met geen onmiddellike plaasvervanger nie. Die laaste Bantam wat ooit gebou is, het die produksielyn om 11:50 op 17 November 2011, by die Ford-aanleg in Suid-Afrika verlaat. Dit was 'n Bantam 1.3I XL A/C "Colorado Red", Job nommer RRB07972. Dit staan nou in die Lazarus Fordmotorhandelaar se museum in Centurion, Gauteng, net suid van Pretoria.
Alice Dixson
Alice Dixson (gebore 28 Julie 1969) is 'n Amerikaanse aktrise. Sy is bekend vir haar rolle in die rolprente Dyesebel (1990), Bakit ngayon ka lang? (1994), en The Ghost Bride (2017), en in die televisiereeks Darna (2005).
Natalse naguil
Die Natalse naguil (Caprimulgus natalensis) is 'n voëlspesie in die Caprimulgidae (naguil) familie.
Ford Bronco
Die Ford Bronco is 'n sportnutsvoertuig wat geproduseer is van 1966 tot 1996, oor vyf duidelike geslagte. Vroëre Broncos (1966-1977) en die volgrootte Broncos (1978-1996): Broncos kan dus in twee kategorieë verdeel word.
Baba
Lengte en massa
In ontwikkelde lande is die gemiddelde massa van ’n baba by geboorte sowat 3,4 kg. Dit wissel gewoonlik tussen 2,7 en 4,6 kg.
Danie Joubert
Danie Joubert is 'n Suid-Afrikaanse akteur en regisseur. Joubert het in 1995 'n Artes-toekenning as beste regisseur (TV1) gewen. Hy het ook die rol van Hendrik le Roux in die Afrikaanse TV-reeks Vyfster vertolk.
Annelize van der Ryst
Filmografie
Rolprente:
Catherine, Prinses van Wallis
Lewensloop
Kate en William het mekaar in 2001 aan die Universiteit van St. Andrews leer ken. Hulle het sedert 2002 'n verhouding gehad en het in Oktober 2010 verloof geraak. Die paartjie is op 29 April 2011 getroud. Sir Thomas Fairfax (c. 1475–1520), voorvader van die 17de-eeuse Engelse generaal sir Thomas Fairfax (1612–1671), is hul gemeenskaplike voorouer. Tussen 2010 en 2013, toe William 'n RAF-lugreddingvlieënier was, het die egpaar by Anglesey, 'n eiland in die noordweste van Wallis gewoon.
Ilka Chase
Ilka Chase (8 April 1900 – 15 Februarie 1978) was 'n Amerikaanse aktrise. Sy was bekend vir haar rolle in die rolprente The Animal Kingdom (1932), Now, Voyager (1942), en Ocean's 11 (1960).
Daan Retief
Daan Retief (1926–1990) was 'n Suid-Afrikaanse akteur, radio-omroeper, draaiboekskrywer, rolprentregisseur en -vervaardiger. Retief was veral bekend as die speurder, Staal Burger in die gelyknamige radioreeks.
Skryfwerk
Sy bekendste werk, Die ondernemer, word aanvanklik as radiodrama geskryf en in 1967 verower dit die Suid-Afrikaanse Akademie vir Wetenskap en Kuns se SAUK-prys vir Afrikaanse Radiohoorspele. Hierin word die kleindorpse stryd tussen argetipiese inwoners uitgebeeld. Die begrafnisondernemer verkry vervulling in die prominensie wat hy geniet wanneer hy voor die lykstoet uit loop. ’n Sameloop van omstandighede fnuik egter hierdie ambisie van hom en sy strewe tot vergelding neem dan patologiese afmetings aan. Retief se eie Engelse vertaling van die hoorspel word as The Undertaker in Radio Theatre van die Engelse diens van die SAUK uitgesaai. Die stuk word later vir die verhoog verwerk en gepubliseer.
Sy hoorspel Hoor jy die seemeeu word opgeneem in die versamelbundel Debuut, wat versorg is deur Ciska en Francois Marais. Sterk dramatiese gebeure speel af by ’n klein dorpie aan die kus, waar ’n fisiese tragedie ook aanleiding gee tot diep menslike tragiek. Die stuk se stygende spanningslyn lei eindelik tot ’n treffende, dramatiese ontknoping.
Enzo Mari
Enzo Mari (27 April 1932 – 19 Oktober 2020) was 'n bekende Italiaanse modernistiese kunstenaar en meubelontwerper. Hy het inspirasie geput uit die idealisme van die kuns- en kunsvlytbeweging, benewens sy politieke sienings as kommunis.
Loopbaan
In die 1980's het hy die modernistiese Tonietta-stoel ontwerp.
Mercedes-Benz M256 enjin
Die M256 deel 'n modulêre ontwerp met ander inlynvier- en V8-enjins, wat almal 500 cc per silinder groot is. Dit gebruik 'n aluminiumalooiblok met dubbele nokasse en het 4 kleppe per silinder. Die M256 gebruik 'n 48V-elektriese stelsel om 'n BorgWarner-elektriese hulpkompressor te gebruik, wat tot 70 000 opm kan draai om die turbotraagheid te verminder. 'n Geïntegreerde aansitter-alternator bied ook tot 16 kW en 250 Nm se stukrag, en vervang die dryfbande deur die waterpomp en lugversorging te bestuur. Dit maak voorsiening vir 'n kleiner en ligter enjin.
Modelle
Enjinlewering, uitgesluit die bykomende 48 V-stelselbydrae:
Romeinse Ryk
Die Romeinse Keiserryk het na die burgeroorlog, wat na Julius Caesar se dood uitgebreek het, uit die Romeinse Republiek en die daaropvolgende Prinsipaat onder Augustus ontstaan. Alhoewel die Romeinse Ryk bestaan het tot die jaar 476, het die Ryk vir alle praktiese doeleindes geskei tussen die ooste en weste.
'n Verskeidenheid teorieë is deur wetenskaplikes ontwikkel aangaande die krisis en ondergang van die Wes-Romeinse Ryk en die Mediterreense beskawing in die laat antieke tydperk. Kyle Harper, professor in die departement van klassieke lettere aan die Universiteit van Oklahoma het in sy werk The Fate of Rome, wat in 2017 gepubliseer is, 'n ander, opspraakwekkende verklaring gelewer. Hy verduidelik die samehang tussen die antieke klimaatoptimum, wat tot omstreeks 150 n.C. voortgeduur het, en die bloeitydperk van die Romeinse Ryk. In die daaropvolgende oorgangstydperk het volgens hom ingrypende veranderinge plaasgevind as gevolg van klimatiese veranderinge, natuurrampe, epidemieë en hongersnode waartydens die Mediterreense bevolking gehalveer is.
Schöneberg
Schöneberg tussen 1700 en 1870
Die bou van 'n spoorlyn tussen Berlyn en Potsdam, wat in 1838 geopen is en oor Schönebergse gebied geloop het, het nog geen grootskaalse grondspekulasie tot gevolg gehad nie. Eers teen die middel van die 19de eeu het die naburige Berlyn vinnige groei ervaar en sy beboude gebiede buite sy stadsgrens na Schöneberg uitgebrei. Ondanks die proteste, wat deur plaaslike burgers aangeteken is, het koning Willem I van Pruise die noordelike dele van Schöneberg op 1 Januarie 1861 amptelik by Berlyn ingesluit. Hulle het sedertdien as Schöneberger Vorstadt bekendgestaan. Schöneberg se inwonertal het destyds van 8 000 tot slegs 2 700 gedaal. Die gasbeligting, wat in 1853 en 1854 langs Schönebergse strate geïnstalleer is, was die eerste buite die hoofstad - en nóg 'n voorbeeld vir Berlyn se vinnige industrialisering en uitbreiding.
Tweede Wêreldoorlog
Die verpletterende neerlaag van die 6de Duitse leër in Stalingrad laat in 1942 was 'n keerpunt in die oorlog. Om die moraal van Duitse soldate en burgerlikes te verhoog, het die minister van volksvoorligting en propaganda, Joseph Goebbels, op 18 Februarie 1943 sy berugte toespraak in die Schönebergse Sportpalast gehou waartydens hy "totale oorlogvoering" aangekondig het. Alhoewel die bewind sy wapenproduksie nog eens kon opstoot, het vyandelike troepe vanaf 1944 die Ryksgrense oorgesteek. Gedurende die Slag van Berlyn is Schöneberg in die laaste Aprildae van 1945 deur die Rooi Leër ingeneem.
Ami Dolenz
Ami Dolenz (gebore 8 Januarie 1969) is 'n Amerikaanse aktrise en vervaardiger. Sy is bekend vir haar rolle in die rolprente Can't Buy Me Love (1987) en Miracle Beach (1992), en in die televisiereekse General Hospital (1963) en Murder, She Wrote (1984).
Mia Sara
Mia Sara (gebore 19 Junie 1967) is 'n Amerikaanse aktrise. Sy is bekend vir haar rolle in die rolprente Legend (1985), Ferris Bueller's Day Off (1986), Timecop (1994), en Black Day Blue Night (1995).
Camilla Bendix
Camilla Bendix (gebore 20 Februarie 1971) is 'n Deense aktrise. Sy is bekend vir haar rolle in die rolprente Rule No. 1 (2003) en In a Better World (2010), en in die televisiereekse Ludvig & Julemanden (2011) en Bron/Broen (2011).
Micralestes
Micralestes is ‘n genus wat hoort tot die familie Characidae. Dié vissies is klein met skerp tande. Daar is ongeveer veertien spesies wat in Afrika voorkom; waarvan een in Suider-Afrika voorkom.
Spesies
Die volgende spesie kom in Suider-Afrika voor:
Spioenkopdam
Spioenkop is 2.5 km noord van die dam geleë.
Portugese
Ook die Romeine het 'n belangrike invloed uitgeoefen, veral op kulturele gebied, en die Portugese taal het uit die plaaslike Latyn ontwikkel. Ander volke, wat hulle in die gebied van die huidige Portugal gevestig en 'n invloed by die vorming van die Portugese volk uitgeoefen het, was die Wes-Gote, Suevi, Quadi en Markomanne.
Portugese in Europa
Sowat 99 persent van Portugal se staatsburgers is etniese Portugese. Honderdduisende Portugese het hulle as gasarbeiders in ander Europese lande gevestig, waaronder Frankryk (1 200 000), Andorra (10,2 persent van die bevolking), België (38 000), die Verenigde Koninkryk (90 000), Luxemburg (82 400 – die grootste groep buitelanders), Switserland (193 300) en Spanje (126 651).